# Službeni list C 40/2022

| | ISSN 1977-1088 |
| --- | --- |
| Službeni list
  Europske unije | C 40 |
| | |
| Hrvatsko izdanje | Informacije i objave | Godište 65.26. siječnja 2022. |

ISSN 1977-1088

Službeni list

Europske unije

C 40

Hrvatsko izdanje

Informacije i objave

Godište 65.26. siječnja 2022.

---

| Sadržaj | Stranica |
| --- | --- |
| | V.   Objave |
| | POSTUPCI U VEZI S PROVEDBOM ZAJEDNIČKE TRGOVINSKE POLITIKE |
| | Europska komisija |
| 2022/C 40/01 | Obavijest o pokretanju revizije zbog predstojećeg isteka antidampinških mjera koje se primjenjuju na uvoz određenih cijevnih priključaka od nehrđajućeg čelika za tupo zavarivanje, među ostalim i kao gotovih proizvoda, podrijetlom iz Narodne Republike Kine i Tajvana | 1 |
| | POSTUPCI U VEZI S PROVEDBOM POLITIKE TRŽIŠNOG NATJECANJA |
| | Europska komisija |
| 2022/C 40/02 | Prethodna prijava koncentracije (Predmet M.10569 – KKR / GIP / CYRUSONE) – Predmet primjeren za primjenu pojednostavnjenog postupka (
  1
  ) | 14 |
| | DRUGI AKTI |
| | Europska komisija |
| 2022/C 40/03 | Objava zahtjeva za registraciju naziva u skladu s člankom 50. stavkom 2. točkom (a) Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode | 16 |
| 2022/C 40/04 | Objava obavijesti o odobrenju standardne izmjene specifikacije proizvoda za naziv u sektoru vina iz članka 17. stavaka 2. i 3. Delegirane uredbe Komisije (EU) 2019/33 | 20 |

Sadržaj

Stranica

V.   Objave

POSTUPCI U VEZI S PROVEDBOM ZAJEDNIČKE TRGOVINSKE POLITIKE

Europska komisija

2022/C 40/01

Obavijest o pokretanju revizije zbog predstojećeg isteka antidampinških mjera koje se primjenjuju na uvoz određenih cijevnih priključaka od nehrđajućeg čelika za tupo zavarivanje, među ostalim i kao gotovih proizvoda, podrijetlom iz Narodne Republike Kine i Tajvana

1

POSTUPCI U VEZI S PROVEDBOM POLITIKE TRŽIŠNOG NATJECANJA

Europska komisija

2022/C 40/02

Prethodna prijava koncentracije (Predmet M.10569 – KKR / GIP / CYRUSONE) – Predmet primjeren za primjenu pojednostavnjenog postupka (
  1
  )

1

14

DRUGI AKTI

Europska komisija

2022/C 40/03

Objava zahtjeva za registraciju naziva u skladu s člankom 50. stavkom 2. točkom (a) Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode

16

2022/C 40/04

Objava obavijesti o odobrenju standardne izmjene specifikacije proizvoda za naziv u sektoru vina iz članka 17. stavaka 2. i 3. Delegirane uredbe Komisije (EU) 2019/33

20

---

| | |
| --- | --- |
| | (1)   Tekst značajan za EGP. |

---

(1)   Tekst značajan za EGP.

1

| HR | |
| --- | --- |

HR

---

V. Objave

POSTUPCI U VEZI S PROVEDBOM ZAJEDNIČKE TRGOVINSKE POLITIKE

Europska komisija

| 26.1.2022 | HR | Službeni list Europske unije | C 40/1 |
| --- | --- | --- | --- |

26.1.2022

HR

Službeni list Europske unije

C 40/1

---

Obavijest o pokretanju revizije zbog predstojećeg isteka antidampinških mjera koje se primjenjuju na uvoz određenih cijevnih priključaka od nehrđajućeg čelika za tupo zavarivanje, među ostalim i kao gotovih proizvoda, podrijetlom iz Narodne Republike Kine i Tajvana

(2022/C 40/01)

Nakon objave Obavijesti o skorom isteku (1) antidampinških mjera na snazi za uvoz određenih cijevnih priključaka od nehrđajućeg čelika za tupo zavarivanje, među ostalim i kao gotovih proizvoda, podrijetlom iz Narodne Republike Kine i Tajvana („predmetne zemlje”), Europska komisija („Komisija”) primila je zahtjev za reviziju u skladu s člankom 11. stavkom 2. Uredbe (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (2) („osnovna uredba”).

1.   Zahtjev za reviziju

Zahtjev je 26. listopada 2021. predao Odbor za obranu industrije priključaka od nehrđajućeg čelika za tupo zavarivanje iz Europske unije („podnositelj zahtjeva”) u ime industrije Unije koja proizvodi određene cijevne priključke od nehrđajućeg čelika za tupo zavarivanje, među ostalim i kao gotove proizvode, u smislu članka 5. stavka 4. osnovne uredbe.

Otvorena verzija zahtjeva i analiza razine potpore proizvođača iz Unije tom zahtjevu dostupne su u dokumentaciji koja se daje na uvid zainteresiranim stranama. U odjeljku 5.6. ove Obavijesti navedene su informacije o pristupu dokumentaciji za zainteresirane strane.

2.   Proizvod iz postupka revizije

Proizvod koji je predmet ove revizije jesu cijevni priključci za tupo zavarivanje od različitih razreda austenitnog nehrđajućeg čelika koji odgovaraju tipovima 304, 304L, 316, 316L, 316Ti, 321 i 321H prema normi AISI i njihovim ekvivalentima prema drugim normama, s najvećim vanjskim promjerom ne većim od 406,4 mm i debljinom stjenke 16 mm ili manjom, s prosječnom hrapavosti (Ra) unutrašnje površine ne manjom od 0,8 mikrometara, koji nisu prirubni, među ostalim i kao gotovi proizvodi, podrijetlom iz Narodne Republike Kine („NRK”) i Tajvana („proizvod iz postupka revizije”), trenutačno razvrstani u oznake KN ex 7307 23 10 i ex 7307 23 90 (oznake TARIC 7307231015, 7307231025, 7307239015, 7307239025). Oznake KN i TARIC navedene su samo u informativne svrhe.

3.   Postojeće mjere

Mjera koja je trenutačno na snazi jest konačna antidampinška pristojba uvedena Provedbenom uredbom Komisije (EU) 2017/141 (3).

4.   Razlozi za reviziju

Zahtjev se temelji na činjenici da bi istekom mjera vjerojatno došlo do nastavka ili ponavljanja dampinga i nastavka ili ponavljanja štete za industriju Unije.

4.1.   
  Tvrdnja o vjerojatnosti nastavka dampinga

4.1.1.   Tvrdnja o vjerojatnosti nastavka dampinga iz NRK-a

Podnositelj zahtjeva tvrdio je da nije primjereno upotrijebiti domaće cijene i troškove za utvrđivanje vjerojatnosti nastavka dampinga iz NRK-a zbog postojanja znatnih poremećaja u smislu članka 2. stavka 6.a točke (b) osnovne uredbe.

Kako bi potkrijepio tvrdnje o znatnim poremećajima, podnositelj zahtjeva oslonio se na informacije sadržane u izvješću o predmetnoj zemlji od 20. prosinca 2017. koje su sastavile službe Komisije i u kojem su opisane posebne tržišne okolnosti u NRK-u (4). Konkretno, podnositelj zahtjeva naveo je poremećaje kao što su prisutnost države općenito, a naročito u industriji čelika (cijevi od nehrđajućeg čelika glavni su ulazni materijal predmetnog proizvoda), i poremećaje u pogledu zemljišta, energije, kapitala i rada.

Osim toga, podnositelj zahtjeva oslonio se na javno dostupne informacije, osobito na izvješće Gospodarske komore Europske unije u Kini (5), izvješće OECD-a (6), Ministarsko izvješće Globalnog foruma o višku kapaciteta u industriji čelika (7), kineski 13. petogodišnji plan za sektor čelika, i uputio je na uredbu o uvođenju konačne antidampinške pristojbe na uvoz određenih zavarenih cijevi od željeza ili nelegiranog čelika podrijetlom iz Bjelarusa, Narodne Republike Kine i Rusije nakon revizije zbog predstojećeg isteka mjera te na uredbu o uvođenju privremene antidampinške pristojbe na uvoz određenih toplovaljanih limova i koluta od nehrđajućeg čelika podrijetlom iz Indonezije, Narodne Republike Kine i Tajvana (8).

U svjetlu dostupnih informacija Komisija smatra da postoji dovoljno dokaza na temelju članka 5. stavka 9. osnovne uredbe koji upućuju na to da zbog postojanja znatnih poremećaja koji utječu na cijene i troškove nije primjereno upotrijebiti domaće cijene i troškove u NRK-u, čime je opravdano pokretanje ispitnog postupka na osnovi članka 2. stavka 6.a osnovne uredbe.

Shodno tome, u skladu s člankom 2. stavkom 6.a točkom (a) osnovne uredbe, tvrdnja o nastavku dampinga iz NRK-a temelji se na usporedbi izračunane uobičajene vrijednosti na temelju troškova proizvodnje i prodaje koji odražavaju nenarušene cijene ili referentne vrijednosti u odgovarajućoj reprezentativnoj zemlji, s izvoznom cijenom (na razini franko tvornica) proizvoda iz postupka revizije iz NRK-a pri prodaji za izvoz u Uniju.

Na temelju toga izračunane dampinške marže znatne su za NRK.

Izvješće o predmetnoj zemlji dostupno je u dokumentaciji koja se daje na uvid zainteresiranim stranama te na internetskim stranicama Glavne uprave za trgovinu (9).

4.1.2.   Tvrdnja o vjerojatnosti nastavka dampinga iz Tajvana

Podnositelj zahtjeva pokušao je doći do podataka o domaćim cijenama u Tajvanu, no takvi podaci nisu bili dostupni. Tvrdnja o vjerojatnosti nastavka dampinga stoga se temelji na usporedbi izračunane uobičajene vrijednosti (troškovi proizvodnje, troškovi prodaje, opći i administrativni troškovi i dobit) u Tajvanu s izvoznom cijenom proizvoda iz postupka revizije (na razini franko tvornica) pri prodaji za izvoz u Uniju. Početni ispitni postupak također se temeljio na izračunanoj uobičajenoj vrijednosti.

Na temelju toga izračunane dampinške marže znatne su za Tajvan.

4.2.   
  Tvrdnja o vjerojatnosti nastavka ili ponavljanja štete

Podnositelj zahtjeva iznio je tvrdnju o vjerojatnosti nastavka štete zbog uvoza iz NRK-a i Tajvana. U tom je pogledu podnositelj zahtjeva dostavio dostatne dokaze da je uvoz proizvoda iz postupka revizije iz predmetnih zemalja ostao znatan u smislu apsolutne vrijednosti i u smislu tržišnog udjela.

Dokazi koje je dostavio podnositelj zahtjeva pokazuju da se financijsko stanje industrije Unije pogoršalo zbog smanjenja cijena. Podnositelj zahtjeva tvrdi da je razlog tomu uvoz po niskim cijenama iz predmetnih zemalja.

Ne dovodeći u pitanje gore navedeno, podnositelj zahtjeva tvrdi i da postoji vjerojatnost ponavljanja štete zbog uvoza iz Narodne Republike Kine i Tajvana. U tom pogledu podnositelj zahtjeva dostavio je dostatne dokaze da će, ako se dopusti istek mjera, trenutačna razina uvoza proizvoda iz postupka revizije iz Narodne Republike Kine i Tajvana u Uniju vjerojatno porasti zbog postojanja neiskorištenih kapaciteta u Narodnoj Republici Kini i Tajvanu, te s obzirom na razinu uvoza koja je već prisutna. U slučaju da nema aktualnih mjera, postojali su jasni dokazi o sniženju cijena i sniženju ciljnih cijena uvoza iz obiju predmetnih zemalja tijekom razdoblja ispitnog postupka revizije upotrijebljenog u zahtjevu za reviziju. Na toj osnovi obujam uvoza po dampinškim cijenama iz predmetnih zemalja, do kojeg bi došlo u slučaju isteka mjera, vjerojatno bi doveo do ponavljanja štete za industriju Unije.

5.   Postupak

Nakon savjetovanja s odborom uspostavljenim na temelju članka 15. stavka 1. osnovne uredbe utvrđeno je da postoje dostatni dokazi o vjerojatnosti dampinga i štete koji opravdavaju pokretanje revizije zbog predstojećeg isteka mjera te Komisija pokreće reviziju u skladu s člankom 11. stavkom 2. osnovne uredbe.

Revizijom zbog predstojećeg isteka mjera utvrdit će se postoji li vjerojatnost da bi istek mjera doveo do nastavka ili ponavljanja dampinga proizvoda iz postupka revizije podrijetlom iz Narodne Republike Kine i Tajvana te nastavka ili ponavljanja štete za industriju Unije.

Komisija također skreće pozornost strana da je objavljena Obavijest (10) o posljedicama izbijanja covida-19 za antidampinške i antisubvencijske ispitne postupke koja bi se mogla primjenjivati na ovaj postupak.

5.1.   
  Razdoblje ispitnog postupka revizije i razmatrano razdoblje

Ispitnim postupkom u vezi s nastavkom ili ponavljanjem dampinga obuhvatit će se razdoblje od 1. siječnja 2021. do 31. prosinca 2021. („razdoblje ispitnog postupka revizije”). Ispitivanjem kretanja relevantnih za procjenu vjerojatnosti nastavka ili ponavljanja štete bit će obuhvaćeno razdoblje od 1. siječnja 2018. do kraja razdoblja ispitnog postupka („razmatrano razdoblje”).

5.2.   
  Primjedbe na zahtjev i na pokretanje ispitnog postupka

Sve zainteresirane strane koje žele iznijeti primjedbe o zahtjevu (uključujući pitanja koja se odnose na štetu i uzročnost) ili o bilo kojem aspektu povezanom s pokretanjem ispitnog postupka (uključujući razinu potpore zahtjevu) moraju to učiniti u roku od 37 dana od datuma objave ove Obavijesti u Službenom listu Europske unije (11).

Zahtjev za saslušanje u vezi s pokretanjem ispitnog postupka mora se podnijeti u roku od 15 dana od datuma objave ove Obavijesti.

5.3.   
  Postupak za određivanje vjerojatnosti nastavka dampinga

U reviziji zbog predstojećeg isteka mjera Komisija ispituje izvoz u Uniju u razdoblju ispitnog postupka revizije te, bez obzira na izvoz u Uniju, razmatra je li stanje u pogledu društava koja proizvode i prodaju proizvod iz postupka revizije u predmetnim zemljama takvo da bi istekom mjera vjerojatno došlo do nastavka ili ponavljanja izvoza po dampinškim cijenama u Uniju.

Stoga se svi proizvođači (12) proizvoda iz postupka revizije iz predmetnih zemalja, uključujući one koji nisu surađivali u ispitnom postupku koji je doveo do mjera na snazi, pozivaju na sudjelovanje u ispitnom postupku Komisije.

5.3.1.   Ispitivanje proizvođačâ u predmetnim zemljama

S obzirom na velik broj proizvođača u Narodnoj Republici Kini i Tajvanu koji bi mogli biti obuhvaćeni ovom revizijom zbog predstojećeg isteka mjera te radi završetka ispitnog postupka u propisanom roku, Komisija može broj proizvođača koji će biti predmet ispitnog postupka ograničiti na razumnu mjeru odabirom uzorka. Odabir uzorka provodi se u skladu s člankom 17. osnovne uredbe.

Kako bi Komisija mogla odlučiti je li odabir uzorka potreban te, ako jest, odabrati uzorak, svi proizvođači ili zastupnici koji djeluju u njihovo ime, uključujući one koji nisu surađivali u ispitnom postupku koji je doveo do mjera koje su predmet ove revizije, pozivaju se da Komisiji dostave informacije o svojim društvima u roku od sedam dana od datuma objave ove Obavijesti. Te se informacije moraju dostaviti putem internetske stranice TRON.tdi na sljedećoj adresi: https://tron.trade.ec.europa.eu/tron/tdi/form/R758_SAMPLING_FORM_FOR_EXPORTING_PRODUCER. Informacije o pristupu internetskoj stranici TRON nalaze se u odjeljcima 5.6. i 5.9. u nastavku.

Kako bi prikupila informacije koje smatra potrebnima za odabir uzorka proizvođača u predmetnim zemljama, Komisija će kontaktirati i s tijelima predmetnih zemalja te može kontaktirati sa svim poznatim udruženjima proizvođača u tim zemljama.

Ako je odabir uzorka potreban, proizvođači će se odabrati na temelju najvećeg reprezentativnog obujma proizvodnje, prodaje ili izvoza koji se razumno može ispitati u raspoloživom razdoblju. Komisija će o društvima odabranima u uzorak obavijestiti sve poznate proizvođače u predmetnim zemljama, tijela predmetnih zemalja i udruženja proizvođača, ako je potrebno putem tijela predmetnih zemalja.

Nakon što Komisija zaprimi potrebne informacije za odabir uzorka proizvođača, obavijestit će predmetne strane o svojoj odluci o njihovu uključenju u uzorak. Proizvođači u uzorku morat će dostaviti ispunjeni upitnik u roku od 30 dana od datuma priopćenja odluke o njihovu uključenju u uzorak, osim ako je određeno drukčije.

Komisija će u dokumentaciju koja se daje na uvid zainteresiranim stranama dodati bilješku koja odražava odabir uzorka. Sve primjedbe na odabir uzorka moraju biti zaprimljene u roku od tri dana od datuma priopćenja odluke o odabiru uzorka.

Primjerak upitnika za proizvođače u predmetnim zemljama dostupan je u dokumentaciji koja se daje na uvid zainteresiranim stranama i na internetskim stranicama Glavne uprave za trgovinu: https://trade.ec.europa.eu/tdi/case_details.cfm?id=2574.

Ne dovodeći u pitanje moguću primjenu članka 18. osnovne uredbe, za društva koja su pristala na to da ih se uključi u uzorak, ali nisu u njega uključena, smatrat će se da surađuju.

5.3.2.   Dodatni postupak u vezi s NRK-om u kojem postoje znatni poremećaji

U skladu s odredbama ove Obavijesti, sve zainteresirane strane pozivaju se da iznesu svoja stajališta te dostave informacije i popratne dokaze u pogledu primjene članka 2. stavka 6.a osnovne uredbe. Osim ako je određeno drukčije, te informacije i popratni dokazi moraju se dostaviti Komisiji u roku od 37 dana od datuma objave ove Obavijesti.

Komisija osobito poziva sve zainteresirane strane da dostave svoja stajališta o ulaznim elementima i oznakama Harmoniziranog sustava (HS) iz zahtjeva, da predlože odgovarajuće reprezentativne zemlje i dostave podatke o identitetu proizvođača proizvoda iz ispitnog postupka u tim zemljama. Te informacije i popratni dokazi moraju se dostaviti Komisiji u roku od 15 dana od datuma objave ove Obavijesti.

U skladu s člankom 2. stavkom 6.a točkom (e) osnovne uredbe Komisija će ubrzo nakon pokretanja postupka, putem bilješke u dokumentaciji koja se daje na uvid zainteresiranim stranama, obavijestiti stranke u ispitnom postupku o relevantnim izvorima koje namjerava upotrijebiti za potrebe određivanja uobičajene vrijednosti u NRK-u u skladu s člankom 2. stavkom 6.a osnovne uredbe. Bit će obuhvaćeni svi izvori, uključujući odabir odgovarajuće reprezentativne treće zemlje prema potrebi. Strankama u ispitnom postupku daje se 10 dana za podnošenje primjedbi od datuma dodavanja navedene bilješke u dokumentaciju.

Prema informacijama koje su dostupne Komisiji, moguća reprezentativna treća zemlja za NRK u ovom slučaju je Tajland. U cilju konačnog odabira odgovarajuće reprezentativne treće zemlje Komisija će ispitati postoje li zemlje na sličnom stupnju gospodarskog razvoja kao NRK u kojima postoji proizvodnja i prodaja proizvoda iz postupka revizije i u kojima su dostupni relevantni podaci. Ako ima više takvih reprezentativnih zemalja, prednost će se, ako je to primjereno, dati zemljama s odgovarajućom razinom socijalne zaštite i zaštite okoliša.

Kad je riječ o relevantnim izvorima, Komisija poziva sve proizvođače u NRK-u da u roku od 15 dana od datuma objave ove Obavijesti dostave informacije o materijalima (sirovinama i prerađenim materijalima) i energiji koje upotrebljavaju u proizvodnji proizvoda iz postupka revizije. Te se informacije moraju dostaviti putem internetske stranice TRON.tdi na sljedećoj adresi: https://tron.trade.ec.europa.eu/tron/tdi/form/R758_INFO_ON_INPUTS_FOR_EXPORTING_PRODUCER_FORM. Informacije o pristupu internetskoj stranici TRON nalaze se u odjeljcima 5.6. i 5.9. u nastavku.

Nadalje, bilo kakve činjenične informacije povezane s vrijednostima troškova i cijenama u skladu s člankom 2. stavkom 6.a točkom (a) osnovne uredbe moraju se dostaviti u roku od 65 dana od datuma objave ove Obavijesti. Te činjenične informacije trebale bi potjecati isključivo iz javno dostupnih izvora.

Kako bi prikupila informacije koje smatra potrebnima za ispitni postupak u pogledu navodnih znatnih poremećaja u smislu članka 2. stavka 6.a točke (b) osnovne uredbe, Komisija će također staviti na raspolaganje upitnik vladi NRK-a.

5.3.3.   Ispitivanje nepovezanih uvoznika (13) (14)

Nepovezani uvoznici proizvoda iz postupka revizije iz predmetnih zemalja u Uniju, uključujući one koji nisu surađivali u ispitnom postupku koji su doveli do mjera na snazi, pozivaju se na sudjelovanje u ovom ispitnom postupku.

S obzirom na velik broj nepovezanih uvoznika koji bi mogli biti obuhvaćeni ovom revizijom zbog predstojećeg isteka mjera te radi završetka ispitnog postupka u propisanom roku, Komisija može broj nepovezanih uvoznika koji će biti predmet ispitnog postupka ograničiti na razumnu mjeru odabirom uzorka. Odabir uzorka provodi se u skladu s člankom 17. osnovne uredbe.

Kako bi Komisija mogla odlučiti je li odabir uzorka potreban te, ako jest, odabrati uzorak, svi nepovezani uvoznici ili zastupnici koji djeluju u njihovo ime, uključujući one koji nisu surađivali u ispitnom postupku koji je doveo do mjera koje su predmet ove revizije, pozivaju se da se jave Komisiji. To moraju učiniti u roku od sedam dana od datuma objave ove Obavijesti, i to tako da Komisiji dostave informacije o svojim društvima koje se traže u Prilogu ovoj Obavijesti.

Kako bi prikupila informacije koje smatra potrebnima za odabir uzorka nepovezanih uvoznika, Komisija može kontaktirati i sa svim poznatim udruženjima uvoznika.

Ako je odabir uzorka potreban, uvoznici se mogu odabrati na temelju najvećeg reprezentativnog obujma prodaje proizvoda iz postupka revizije iz predmetnih zemalja u Uniju koji se razumno može ispitati u raspoloživom razdoblju. Komisija će o društvima odabranima u uzorak obavijestiti sve poznate nepovezane uvoznike i udruženja uvoznika.

Komisija će u dokumentaciju koja se daje na uvid zainteresiranim stranama dodati i bilješku koja odražava odabir uzorka. Sve primjedbe na odabir uzorka moraju biti zaprimljene u roku od tri dana od datuma priopćenja odluke o odabiru uzorka.

Kako bi prikupila informacije koje smatra potrebnima za svoj ispitni postupak, Komisija će upitnike staviti na raspolaganje nepovezanim uvoznicima u uzorku. Te stranke moraju dostaviti ispunjeni upitnik u roku od 30 dana od datuma obavijesti o odabiru uzorka, osim ako je određeno drukčije.

Primjerak upitnika za nepovezane uvoznike dostupan je u dokumentaciji koja se daje na uvid zainteresiranim stranama i na internetskim stranicama Glavne uprave za trgovinu: https://trade.ec.europa.eu/tdi/case_details.cfm?id=2574.

5.4.   
  Postupak za određivanje vjerojatnosti nastavka ili ponavljanja štete

Kako bi se utvrdilo postojanje vjerojatnosti nastavka ili ponavljanja štete industriji Unije, Komisija poziva proizvođače iz Unije koji proizvode proizvod iz postupka revizije da sudjeluju u ispitnom postupku.

5.4.1.   Ispitivanje proizvođača iz Unije

S obzirom na velik broj proizvođača iz Unije obuhvaćen ovom revizijom zbog predstojećeg isteka mjera te radi završetka ispitnog postupka u propisanom roku, Komisija je odlučila broj proizvođača iz Unije koji će biti predmet ispitnog postupka ograničiti na razumnu mjeru odabirom uzorka. Odabir uzorka provodi se u skladu s člankom 17. osnovne uredbe.

Komisija je odabrala privremeni uzorak proizvođača iz Unije. Pojedinosti su dostupne u dokumentaciji koja se daje na uvid zainteresiranim stranama.

Zainteresirane strane pozivaju se da dostave primjedbe o privremenom uzorku. Osim toga, ostali proizvođači iz Unije ili zastupnici koji djeluju u njihovo ime, uključujući proizvođače iz Unije koji nisu surađivali u ispitnom postupku koji je doveo do mjera na snazi, a koji smatraju da postoje razlozi za njihovo uključenje u uzorak, moraju kontaktirati s Komisijom u roku od sedam dana od datuma objave ove Obavijesti. Sve primjedbe u vezi s privremenim uzorkom moraju se dostaviti u roku od sedam dana od datuma objave ove Obavijesti, osim ako je određeno drukčije.

Komisija će o društvima odabranima u konačni uzorak obavijestiti sve poznate proizvođače i/ili udruženja proizvođača iz Unije.

Proizvođači iz Unije u uzorku morat će dostaviti ispunjeni upitnik u roku od 30 dana od datuma priopćenja odluke o njihovu uključenju u uzorak, osim ako je određeno drukčije.

Primjerak upitnika za proizvođače iz Unije dostupan je u dokumentaciji koja se daje na uvid zainteresiranim stranama i na internetskim stranicama Glavne uprave za trgovinu: https://trade.ec.europa.eu/tdi/case_details.cfm?id=2574

5.5.   
  Postupak utvrđivanja interesa Unije

Ako se potvrdi vjerojatnost nastavka ili ponavljanja dampinga i štete, u skladu s člankom 21. osnovne uredbe donijet će se odluka o tome bi li nastavak primjene antidampinških mjera bio protivan interesu Unije.

Proizvođači iz Unije, uvoznici i njihova predstavnička udruženja, korisnici i njihova predstavnička udruženja, sindikati i organizacije koje zastupaju potrošače pozivaju se da Komisiji dostave informacije o interesu Unije.

Informacije u vezi s utvrđivanjem interesa Unije moraju se dostaviti u roku od 37 dana od datuma objave ove Obavijesti, osim ako je određeno drukčije. Te informacije mogu se dostaviti u slobodnom obliku ili ispunjavanjem upitnika koji je pripremila Komisija.

Primjerak upitnika, uključujući upitnik za korisnike proizvoda iz postupka revizije dostupan je u dokumentaciji koja se daje na uvid zainteresiranim stranama i na internetskim stranicama Glavne uprave za trgovinu: https://trade.ec.europa.eu/tdi/case_details.cfm?id=2574.

U svakom slučaju, informacije dostavljene u skladu s člankom 21. uzimaju se u obzir samo ako su u trenutku dostavljanja potkrijepljene činjeničnim dokazima kojima se potkrepljuje njihova valjanost.

5.6.   
  Zainteresirane strane

Kako bi sudjelovale u ispitnom postupku, zainteresirane strane kao što su proizvođači u predmetnim zemljama, proizvođači iz Unije, uvoznici i njihova predstavnička udruženja, korisnici i njihova predstavnička udruženja, sindikati te organizacije koje zastupaju potrošače prvo moraju dokazati da postoji objektivna veza između njihovih aktivnosti i proizvoda iz postupka revizije.

Proizvođači u predmetnim zemljama, proizvođači iz Unije, uvoznici i predstavnička udruženja koji su na raspolaganje stavili informacije u skladu s postupcima opisanima u odjeljcima 5.3.1., 5.3.3. i 5.4.1. smatrat će se zainteresiranim stranama ako postoji objektivna veza između njihovih aktivnosti i proizvoda iz postupka revizije.

Druge osobe moći će sudjelovati u ispitnom postupku kao zainteresirane strane tek od trenutka kada se jave i uz uvjet da postoji objektivna veza između njihovih aktivnosti i proizvoda iz postupka revizije. Status zainteresirane strane ne dovodi u pitanje primjenu članka 18. osnovne uredbe.

Pristup dokumentaciji koja se daje na uvid zainteresiranim stranama moguć je putem internetske stranice TRON.tdi na sljedećoj adresi: https://tron.trade.ec.europa.eu/tron/TDI. Slijedite upute na stranici da biste joj mogli pristupiti (15).

5.7.   
  Ostali podnesci

Podložno odredbama ove Obavijesti, sve zainteresirane strane pozivaju se da iznesu svoja stajališta te dostave informacije i popratne dokaze. Osim ako je određeno drukčije, te informacije i popratni dokazi moraju se dostaviti Komisiji u roku od 37 dana od datuma objave ove Obavijesti.

5.8.   
  Mogućnost saslušanja pred ispitnim službama Komisije

Sve zainteresirane strane mogu zatražiti saslušanje pred ispitnim službama Komisije. Svi zahtjevi za saslušanje moraju se podnijeti u pisanom obliku i moraju sadržavati razloge za njihovo podnošenje, kao i sažetak pitanja o kojima zainteresirana strana želi raspravljati tijekom saslušanja. Saslušanje se ograničava na pitanja koja su zainteresirane strane unaprijed iznijele u pisanom obliku.

Saslušanja u načelu neće služiti izlaganju činjeničnih informacija koje još nisu unesene u dokumentaciju. Međutim, u interesu dobrog upravljanja te kako bi službe Komisije mogle ostvariti napredak u provedbi ispitnog postupka, zainteresirane strane mogu se pozvati da dostave nove činjenične informacije nakon saslušanja.

5.9.   
  Upute za dostavu podnesaka i ispunjenih upitnika te korespondenciju

Informacije dostavljene Komisiji u svrhu ispitnih postupaka trgovinske zaštite ne smiju podlijegati autorskim pravima. Prije nego što Komisiji dostave informacije i/ili podatke koji podliježu autorskim pravima treće strane, zainteresirane strane moraju zatražiti posebno dopuštenje od nositelja autorskih prava kojim se Komisiji izričito dopušta a) upotreba informacija i podataka u svrhu ovog postupka trgovinske zaštite i b) pružanje informacija i/ili podataka zainteresiranim stranama u ovom ispitnom postupku u obliku kojim im se omogućuje ostvarivanje prava na obranu.

Svi podnesci (uključujući informacije koje se traže u ovoj Obavijesti), ispunjeni upitnici i korespondencija zainteresiranih strana za koje se zahtijeva povjerljivo postupanje, moraju imati oznaku „Sensitive” (16) (osjetljivo). Strane koje dostavljaju informacije tijekom ovog ispitnog postupka pozivaju se da obrazlože svoj zahtjev za povjerljivo postupanje.

Stranke koje dostavljaju informacije s oznakom „Sensitive” dužne su u skladu s člankom 19. stavkom 2. osnovne uredbe dostaviti sažetke tih informacija u verziji koja nije povjerljiva s oznakom „For inspection by interested parties” (na uvid zainteresiranim stranama). Ti sažeci moraju biti dovoljno detaljni da se može razumjeti bit informacija koje su dostavljene kao povjerljive. Ako stranka koja dostavlja povjerljive informacije ne navede dobar razlog za traženje povjerljivog postupanja ili ne dostavi sažetak u verziji koja nije povjerljiva, u traženom obliku i tražene kvalitete, Komisija te informacije ne mora uzeti u obzir, osim ako se iz odgovarajućih izvora može na zadovoljavajući način dokazati da su te informacije točne.

Zainteresirane strane pozivaju se da sve podneske i zahtjeve dostave putem stranice TRON.tdi (https://tron.trade.ec.europa.eu/), uključujući skenirane punomoći i potvrde. Uporabom stranice TRON.tdi ili e-pošte zainteresirane strane izražavaju svoju suglasnost s pravilima koja se primjenjuju na elektroničke podneske, sadržanima u dokumentu „KORESPONDENCIJA S EUROPSKOM KOMISIJOM U PREDMETIMA TRGOVINSKE ZAŠTITE” objavljenom na internetskim stranicama Glavne uprave za trgovinu: http://trade.ec.europa.eu/doclib/docs/2011/june/tradoc_148003.pdf. Zainteresirane strane moraju navesti svoje ime, adresu, broj telefona i valjanu e-adresu te osigurati da je dostavljena e-adresa ispravna službena e-adresa koja se svakodnevno provjerava. Nakon što primi podatke za kontakt, Komisija će sa zainteresiranim stranama komunicirati isključivo putem stranice TRON.tdi ili e-poštom, osim ako one izričito zatraže da sve dokumente Komisije primaju nekim drugim sredstvom komunikacije ili ako vrsta dokumenta zahtijeva slanje preporučenom poštom. Dodatna pravila i informacije o korespondenciji s Komisijom, uključujući načela koja se primjenjuju na podneske poslane putem stranice TRON.tdi i e-poštom, zainteresirane strane mogu pronaći u prethodno navedenim uputama za komunikaciju sa zainteresiranim stranama.

Adresa Komisije za korespondenciju:

| Europska komisija |
| --- |
| Directorate-General for Trade |
| Directorate G |
| Office: CHAR 04/039 |
| 1049 Bruxelles/Brussel |
| BELGIQUE/BELGIË |

Europska komisija

Directorate-General for Trade

Directorate G

Office: CHAR 04/039

1049 Bruxelles/Brussel

BELGIQUE/BELGIË

TRON. tdi: https://tron.trade.ec.europa.eu/tron/tdi

E-pošta:

Za aspekte dampinga u vezi s NRK-om: TRADE-R758-SSTPF-DUMPING-CHINA@ec.europa.eu

Za aspekte dampinga u vezi s Tajvanom: TRADE-R758-SSTPF-DUMPING-TAIWAN@ec.europa.eu

Za pitanja o šteti i interesu Unije: TRADE-R758-SSTPF-INJURY@ec.europa.eu

6.   Vremenski okvir ispitnog postupka

Ispitni postupak u pravilu završava u roku od 12 mjeseci i u svakom slučaju ne kasnije od 15 mjeseci od datuma objave ove Obavijesti, u skladu s člankom 11. stavkom 5. osnovne uredbe.

7.   Dostavljanje informacija

U pravilu zainteresirane strane mogu dostaviti informacije samo u rokovima navedenima u odjeljku 5. ove Obavijesti.

Radi završetka ispitnog postupka u propisanom roku, Komisija neće prihvatiti podneske zainteresiranih strana nakon isteka roka za dostavu primjedbi na konačnu objavu ili, ako je primjenjivo, nakon isteka roka za dostavu primjedbi na dodatnu konačnu objavu.

8.   Mogućnost dostave primjedbi na podneske drugih strana

Kako bi se zajamčila prava na obranu, zainteresirane strane trebale bi imati mogućnost iznošenja primjedbi na informacije koje su dostavile druge zainteresirane strane. Zainteresirane strane pritom smiju iznositi primjedbe samo na pitanja iz podnesaka drugih zainteresiranih strana i ne smiju postavljati nova pitanja.

Primjedbe na informacije koje su dostavile druge zainteresirane strane kao odgovor na objavu konačnih nalaza treba podnijeti u roku od pet dana od isteka roka za iznošenje primjedbi o konačnim nalazima, osim ako je određeno drukčije. U slučaju dodatne konačne objave, primjedbe na informacije koje su dostavile druge zainteresirane strane kao odgovor na tu dodatnu objavu trebalo bi dostaviti u roku od jednog dana od isteka roka za dostavu primjedbi na tu dodatnu objavu, osim ako je određeno drukčije.

Navedeni rokovi ne dovode u pitanje pravo Komisije da zatraži dodatne informacije od zainteresiranih strana u propisno opravdanim slučajevima.

9.   Produljenje rokova navedenih u ovoj Obavijesti

Produljenje rokova predviđenih ovom Obavijesti može se odobriti na zahtjev zainteresiranih strana koje navedu valjan razlog.

Svako produljenje rokova predviđenih u ovoj Obavijesti može se zatražiti samo u iznimnim okolnostima te će se odobriti samo ako je propisno opravdano. U svakom slučaju, produljenje roka za odgovor na upitnike obično je ograničeno na tri dana, a u pravilu ne prelazi sedam dana. U pogledu rokova za dostavljanje drugih informacija navedenih u Obavijesti o pokretanju postupka, produljenja će biti ograničena na tri dana, osim u dokazano iznimnim okolnostima.

10.   Nesuradnja

Ako zainteresirana strana odbije odobriti pristup potrebnim informacijama ili ih ne dostavi u roku ili ako znatno ometa ispitni postupak, nalazi, bili pozitivni ili negativni, mogu se donijeti na temelju raspoloživih podataka u skladu s člankom 18. osnovne uredbe.

Ako se utvrdi da je zainteresirana strana dostavila lažne ili obmanjujuće informacije, te se informacije ne moraju uzeti u obzir i mogu se upotrijebiti raspoloživi podaci.

Ako zainteresirana strana ne surađuje ili surađuje samo djelomično te se stoga nalazi temelje na raspoloživim podacima u skladu s člankom 18. osnovne uredbe, ishod za tu stranu može biti manje povoljan nego što bi bio da je surađivala.

Nedostavljanje odgovora u elektroničkom obliku ne smatra se nesuradnjom, pod uvjetom da zainteresirana strana dokaže da bi dostavljanje odgovora u traženom obliku dovelo do nepotrebnog dodatnog opterećenja ili neopravdanog dodatnog troška. Zainteresirana strana trebala bi o tome odmah obavijestiti Komisiju.

11.   Službenik za saslušanje

Zainteresirane strane mogu zatražiti intervenciju službenika za saslušanje u trgovinskim postupcima. Službenik za saslušanje ispituje zahtjeve za pristup dokumentaciji, sporove povezane s povjerljivošću dokumenata, zahtjeve za produljenje rokova i sve druge zahtjeve povezane s pravima na obranu zainteresiranih strana i trećih strana koji se mogu podnijeti tijekom postupka.

Službenik za saslušanje može organizirati saslušanja sa zainteresiranim stranama i službama Komisije te posredovati među njima kako bi osigurao da zainteresirane strane u potpunosti ostvaruju svoja prava na obranu. Zahtjevi za saslušanje pred službenikom za saslušanje podnose se u pisanom obliku i trebali bi sadržavati razloge za njihovo podnošenje. Službenik za saslušanje ispitat će razloge za podnošenje zahtjevâ. Ta bi se saslušanja trebala održati samo ako pitanja nisu pravodobno riješena sa službama Komisije.

Svi zahtjevi moraju se podnijeti pravovremeno i žurno kako se ne bi ugrozilo uredno odvijanje postupka. U tu svrhu zainteresirane strane trebale bi zatražiti intervenciju službenika za saslušanje u najkraćem roku nakon nastanka događaja koji opravdava takvu intervenciju. Ako se zahtjevi za saslušanje ne podnesu u važećem roku, službenik za saslušanje ispitat će i razloge kašnjenja, prirodu postavljenih pitanja i utjecaj tih pitanja na pravo na obranu, vodeći računa o interesu dobrog upravljanja i pravovremenom završetku ispitnog postupka.

Dodatne informacije i podatke za kontakt zainteresirane strane mogu pronaći na stranicama službenika za saslušanje na internetskim stranicama Glavne uprave za trgovinu: http://ec.europa.eu/trade/trade-policy-and-you/contacts/hearing-officer/.

12.   Mogućnost zahtjeva za reviziju u skladu s člankom 11. stavkom 3. osnovne uredbe.

S obzirom na to da je ova revizija zbog predstojećeg isteka mjera pokrenuta u skladu s odredbama članka 11. stavka 2. osnovne uredbe, njezini nalazi neće dovesti do izmjene postojećih mjera, nego do stavljanja izvan snage ili nastavka primjene tih mjera u skladu s člankom 11. stavkom 6. osnovne uredbe.

Ako zainteresirana strana smatra da je revizija mjera opravdana radi omogućivanja izmjene mjera, ta strana može zatražiti reviziju u skladu s člankom 11. stavkom 3. osnovne uredbe.

Stranke koje žele zatražiti takvu reviziju, koja bi se provela neovisno od revizije zbog predstojećeg isteka mjera iz ove Obavijesti, mogu se obratiti Komisiji na prethodno navedenu adresu.

13.   Obrada osobnih podataka

Osobni podaci prikupljeni u ovom ispitnom postupku obrađuju se u skladu s Uredbom (EU) 2018/1725 Europskog parlamenta i Vijeća (17).

Obavijest o zaštiti podataka kojom se pojedinci obavješćuju o obradi osobnih podataka u okviru djelovanja Komisije u području trgovinske zaštite dostupna je na internetskim stranicama Glavne uprave za trgovinu: http://ec.europa.eu/trade/policy/accessing- markets/trade-defence/

---

(1)  SL C 168, 5.5.2021., str. 5.

(2)  SL L 176, 30.6.2016., str. 21.

(3)  Provedbena Uredba Komisije (EU) 2017/141 оd 26. siječnja 2017. o uvođenju konačnih antidampinških pristojbi na uvoz određenih cijevnih priključaka od nehrđajućeg čelika za tupo zavarivanje, među ostalim i kao gotovih proizvoda, podrijetlom iz Narodne Republike Kine i Tajvana, (SL L 22, 27.1.2017., str. 14).

(4)  Radni dokument službi Komisije o znatnim poremećajima u gospodarstvu Narodne Republike Kine u svrhu ispitnih postupaka trgovinske zaštite, 20. prosinca 2017., SWD(2017) 483 final/2, dostupan na: https://trade.ec.europa.eu/doclib/docs/2017/december/tradoc_156474.pdf

(5)  Overcapacity in China: an impediment to the Party’s reform agenda (Višak kapaciteta u Kini: prepreka Partijinom programu reformi)

(6)  OECD Global Forum on Steel Excess Capacity, What’s the issue? (Globalni forum OECD-a o višku kapaciteta u industriji čelika, Što je problem?)

(7)  Globalni forum o višku kapaciteta u industriji čelika, izvješće ministara, 20. rujna 2018.

(8)  Provedbena uredba Komisije (EU) 2021/635 od 16. travnja 2021. o uvođenju konačne antidampinške pristojbe na uvoz određenih zavarenih cijevi od željeza ili nelegiranog čelika podrijetlom iz Bjelarusa, Narodne Republike Kine i Rusije nakon revizije zbog predstojećeg isteka mjera u skladu s člankom 11. stavkom 2. Uredbe (EU) 2016/1036 Europskog parlamenta i Vijeća (SL L 132, 19.4.2021., str. 145.) i Provedbena uredba Komisije (EU) 2020/508 od 7. travnja 2020. o uvođenju privremene antidampinške pristojbe na uvoz određenih toplovaljanih limova i koluta od nehrđajućeg čelika podrijetlom iz Indonezije, Narodne Republike Kine i Tajvana, SL L 110, 8.4.2020., str. 3.

(9)  Dokumenti navedeni u izvješću o predmetnoj zemlji dostupni su i na obrazložen zahtjev.

(10)  SL C 86, 16.3.2020., str. 6. (https://eur-lex.europa.eu/legal-content/EN/TXT/?uri=CELEX%3A52020XC0316%2802%29).

(11)  Sva upućivanja na objavu ove Obavijesti bit će upućivanja na objavu ove Obavijesti u Službenom listu Europske unije, osim ako je određeno drukčije.

(12)  Proizvođač je svako društvo u predmetnim zemljama koje proizvodi proizvod iz postupka revizije, uključujući svako njegovo povezano društvo uključeno u proizvodnju, domaću prodaju ili izvoz proizvoda iz postupka revizije.

(13)  Samo uvoznici koji nisu povezani s proizvođačima u predmetnim zemljama mogu biti odabrani u uzorak. Uvoznici koji su povezani s proizvođačima moraju ispuniti Prilog I. upitniku za te proizvođače. U skladu s člankom 127. Provedbene uredbe Komisije (EU) 2015/2447 od 24. studenoga 2015. o utvrđivanju detaljnih pravila za provedbu određenih odredbi Uredbe (EU) br. 952/2013 Europskog parlamenta i Vijeća o Carinskom zakoniku Unije, dvije se osobe smatraju međusobno povezanima: (a) ako je jedna osoba rukovoditelj ili direktor u poduzeću druge osobe; (b) ako su pravno priznati poslovni partneri; (c) ako su u odnosu poslodavca i posloprimca; (d) ako treća osoba izravno ili neizravno posjeduje, kontrolira ili drži 5 % ili više udjela ili dionica s pravom glasa obiju osoba; (e) ako jedna osoba izravno ili neizravno kontrolira drugu; (f) ako obje osobe izravno ili neizravno kontrolira treća osoba; (g) ako zajedno izravno ili neizravno kontroliraju treću osobu; ili (h) ako su članovi iste obitelji (SL L 343, 29.12.2015., str. 558.). Osobe se smatraju članovima iste obitelji samo ako su u bilo kojem od sljedećih odnosa: i. suprug i supruga, ii. roditelj i dijete, iii. brat i sestra (i polubrat i polusestra), iv. djed ili baka i unuk ili unuka, v. ujak ili ujna / tetak ili tetka / stric ili strina i nećak ili nećakinja, vi. roditelj supružnika i zet ili snaha, vii. šurjak ili šurjakinja. U skladu s člankom 5. stavkom 4. Uredbe (EU) br. 952/2013 Europskog parlamenta i Vijeća o Carinskom zakoniku Unije, „osoba” znači fizička osoba, pravna osoba i svako udruženje osoba koje nije pravna osoba, ali kojem pravo Unije ili nacionalno pravo priznaje sposobnost poduzimanja pravnih radnji (SL L 269, 10.10.2013., str. 1.).

(14)  Podaci koje dostave nepovezani uvoznici mogu se osim za utvrđivanje dampinga upotrebljavati i za ostale aspekte ispitnog postupka.

(15)  U slučaju tehničkih problema obratite se uredu za podršku Trade Service Desk e-poštom na trade-service-desk@ec.europa.eu ili telefonom na +32 2 297 97 97.

(16)  Dokument s oznakom „Sensitive” dokument je koji se smatra povjerljivim u skladu s člankom 19. osnovne uredbe i člankom 6. Sporazuma WTO-a o provedbi članka VI. GATT-a iz 1994. (Sporazum o antidampingu). To je ujedno zaštićeni dokument u skladu s člankom 4. Uredbe (EZ) br. 1049/2001 Europskog parlamenta i Vijeća (SL L 145, 31.5.2001., str. 43.).

(17)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ, SL L 295, 21.11.2018., str. 39.

---

PRILOG

| ☐ | Verzija „Sensitive” |
| --- | --- |
| ☐ | Verzija „For inspection by interested parties” |
| (označite odgovarajuću rubriku) |

☐

Verzija „Sensitive”

☐

Verzija „For inspection by interested parties”

(označite odgovarajuću rubriku)

REVIZIJA ZBOG PREDSTOJEĆEG ISTEKA ANTIDAMPINŠKIH MJERA KOJE SE ODNOSE NA UVOZ ODREĐENIH CIJEVNIH PRIKLJUČAKA OD NEHRĐAJUĆEG ČELIKA ZA TUPO ZAVARIVANJE, MEĐU OSTALIM I KAO GOTOVIH PROIZVODA, PODRIJETLOM IZ NARODNE REPUBLIKE KINE I TAJVANA

INFORMACIJE ZA ODABIR UZORKA NEPOVEZANIH UVOZNIKA

Ovaj obrazac namijenjen je za pomoć nepovezanim uvoznicima pri odgovaranju na zahtjev za informacije za odabir uzorka iz točke 5.3.2. Obavijesti o pokretanju postupka.

Obje verzije, „Sensitive” i „For inspection by interested parties”, treba poslati Komisiji kako je navedeno u Obavijesti o pokretanju postupka.

1.   PODACI O DRUŠTVU I PODACI ZA KONTAKT

Navedite sljedeće podatke o društvu:

| Naziv društva | |
| --- | --- |
| Adresa | |
| Osoba za kontakt | |
| E-adresa | |
| Telefon | |

Naziv društva

Adresa

Osoba za kontakt

E-adresa

Telefon

2.   PROMET I OBUJAM PRODAJE

Navedite ukupni promet društva u eurima (EUR), vrijednost u eurima (EUR) i obujam u tonama uvoza u Uniju i preprodaje na tržištu Unije proizvoda iz postupka revizije kako je definiran u Obavijesti o pokretanju postupka, nakon uvoza iz Narodne Republike Kine i Tajvana u razdoblju ispitnog postupka revizije.

| | Tone | Vrijednost u eurima (EUR) |
| --- | --- | --- |
| Ukupni promet društva u eurima (EUR) | | |
| Uvoz proizvoda iz postupka revizije podrijetlom iz Narodne Republike Kine i Tajvana u Uniju | | |
| Uvoz proizvoda iz postupka revizije u Uniju (podrijetlom iz bilo koje zemlje) | | |
| Preprodaja proizvoda iz postupka revizije na tržištu Unije nakon uvoza iz Narodne Republike Kine i Tajvana | | |

Tone

Vrijednost u eurima (EUR)

Ukupni promet društva u eurima (EUR)

Uvoz proizvoda iz postupka revizije podrijetlom iz Narodne Republike Kine i Tajvana u Uniju

Uvoz proizvoda iz postupka revizije u Uniju (podrijetlom iz bilo koje zemlje)

Preprodaja proizvoda iz postupka revizije na tržištu Unije nakon uvoza iz Narodne Republike Kine i Tajvana

3.   DJELATNOSTI DRUŠTVA I POVEZANIH DRUŠTAVA (1)

Podrobno i precizno opišite djelatnosti društva i svih povezanih društava (nabrojite društva i navedite vrstu njihove povezanosti s vašim društvom) uključenih u proizvodnju i/ili prodaju (izvozna i/ili domaća) proizvoda iz postupka revizije. Te djelatnosti mogu uključivati kupnju proizvoda iz postupka revizije, njegovu proizvodnju u okviru podugovora, preradu proizvoda iz postupka revizije ili trgovanje njime, ali nisu na to ograničene.

| Naziv i lokacija društva | Djelatnosti | Vrsta povezanosti |
| --- | --- | --- |
| | | |
| | | |
| | | |

Naziv i lokacija društva

Djelatnosti

Vrsta povezanosti

4.   OSTALE INFORMACIJE

Navedite sve ostale relevantne informacije za koje društvo smatra da bi Komisiji mogle biti korisne pri odabiru uzorka.

5.   POTVRDA O SUGLASNOSTI

Dostavljanjem prethodno navedenih informacija društvo daje suglasnost za svoje moguće uključenje u uzorak. Ako društvo bude odabrano u uzorak, od njega će se tražiti da ispuni upitnik i dopusti posjet svojim poslovnim prostorima radi provjere dostavljenih odgovora. Ako društvo navede da ne želi biti uključeno u uzorak, smatrat će se da nije surađivalo u ispitnom postupku. Nalazi Komisije za uvoznike koji ne surađuju temelje se na raspoloživim podacima te ishod za predmetno društvo može biti manje povoljan nego što bi bio da je surađivalo.

Potpis ovlaštene osobe:

Ime i titula ovlaštene osobe:

Datum:

---

(1)  U skladu s člankom 127. Provedbene uredbe Komisije (EU) 2015/2447 od 24. studenoga 2015. o utvrđivanju detaljnih pravila za provedbu određenih odredbi Uredbe (EU) br. 952/2013 Europskog parlamenta i Vijeća o Carinskom zakoniku Unije, dvije se osobe smatraju međusobno povezanima: (a) ako je jedna osoba rukovoditelj ili direktor u poduzeću druge osobe; (b) ako su pravno priznati poslovni partneri; (c) ako su u odnosu poslodavca i posloprimca; (d) ako treća osoba izravno ili neizravno posjeduje, kontrolira ili drži 5 % ili više udjela ili dionica s pravom glasa obiju osoba; (e) ako jedna osoba izravno ili neizravno kontrolira drugu; (f) ako obje osobe izravno ili neizravno kontrolira treća osoba; (g) ako zajedno izravno ili neizravno kontroliraju treću osobu; ili (h) ako su članovi iste obitelji (SL L 343, 29.12.2015., str. 558.). Osobe se smatraju članovima iste obitelji samo ako su u bilo kojem od sljedećih odnosa: i. suprug i supruga, ii. roditelj i dijete, iii. brat i sestra (i polubrat i polusestra), iv. djed ili baka i unuk ili unuka, v. ujak ili ujna / tetak ili tetka / stric ili strina i nećak ili nećakinja, vi. roditelj supružnika i zet ili snaha, vii. šurjak ili šurjakinja. U skladu s člankom 5. stavkom 4. Uredbe (EU) br. 952/2013 Europskog parlamenta i Vijeća o Carinskom zakoniku Unije, „osoba” znači fizička osoba, pravna osoba i svako udruženje osoba koje nije pravna osoba, ali kojem pravo Unije ili nacionalno pravo priznaje sposobnost poduzimanja pravnih radnji (SL L 269, 10.10.2013., str. 1.).

---

POSTUPCI U VEZI S PROVEDBOM POLITIKE TRŽIŠNOG NATJECANJA

Europska komisija

| 26.1.2022 | HR | Službeni list Europske unije | C 40/14 |
| --- | --- | --- | --- |

26.1.2022

HR

Službeni list Europske unije

C 40/14

---

Prethodna prijava koncentracije

(Predmet M.10569 – KKR / GIP / CYRUSONE)

Predmet primjeren za primjenu pojednostavnjenog postupka

(Tekst značajan za EGP)

(2022/C 40/02)

1.

Ta se prijava odnosi na sljedeće poduzetnike:

| — | KKR & Co. Inc. („KKR”, SAD) |
| --- | --- |

—

KKR & Co. Inc. („KKR”, SAD)

| — | Global Infrastructure Management, LLC („GIP”, SAD) |
| --- | --- |

—

Global Infrastructure Management, LLC („GIP”, SAD)

| — | CyrusOne, Inc. („CyrusOne”, SAD). |
| --- | --- |

—

CyrusOne, Inc. („CyrusOne”, SAD).

Poduzetnici KKR i GIP stječu, u smislu članka 3. stavka 1. točke (b) Uredbe o koncentracijama, zajedničku kontrolu nad cijelim poduzetnikom CyrusOne.

Koncentracija se provodi kupnjom udjela.

2.

| — | KKR: globalno investicijsko društvo koje pruža rješenja u području upravljanja alternativnom imovinom, na tržištima kapitala i u području osiguranja |
| --- | --- |

—

KKR: globalno investicijsko društvo koje pruža rješenja u području upravljanja alternativnom imovinom, na tržištima kapitala i u području osiguranja

| — | GIP: neovisni upravitelj infrastrukturnog fonda koji ulaže sredstva uglavnom u sektore prometa, energetike, otpada i voda i upravlja njima |
| --- | --- |

—

GIP: neovisni upravitelj infrastrukturnog fonda koji ulaže sredstva uglavnom u sektore prometa, energetike, otpada i voda i upravlja njima

| — | CyrusOne: fond za ulaganja u nekretnine koji u SAD-u i Europi posjeduje, vodi i razvija nekretnine za podatkovne centre za poduzeća, neovisne o pružatelju usluga, s više korisnika i s jednim korisnikom. |
| --- | --- |

—

CyrusOne: fond za ulaganja u nekretnine koji u SAD-u i Europi posjeduje, vodi i razvija nekretnine za podatkovne centre za poduzeća, neovisne o pružatelju usluga, s više korisnika i s jednim korisnikom.

3.

U skladu s Obavijesti Komisije o pojednostavnjenom postupku za postupanje s određenim koncentracijama prema Uredbi Vijeća (EZ) br. 139/2004 (2) treba napomenuti da je ovaj predmet primjeren za primjenu postupka iz Obavijesti.

4.

Očitovanja se Komisiji moraju dostaviti najkasnije u roku od 10 dana od datuma ove objave. U svakom je očitovanju potrebno navesti referentnu oznaku:

M.10569 – KKR / GIP / CYRUSONE

Očitovanja se Komisiji mogu poslati e-poštom, telefaksom ili poštom. Podaci za kontakt:

E-pošta: COMP-MERGER-REGISTRY@ec.europa.eu

Faks +32 22964301

Poštanska adresa:

| European Commission |
| --- |
| Directorate-General for Competition |
| Merger Registry |
| 1049 Bruxelles/Brussel |
| BELGIQUE/BELGIË |

European Commission

Directorate-General for Competition

Merger Registry

1049 Bruxelles/Brussel

BELGIQUE/BELGIË

---

(1)  SL L 24, 29.1.2004., str. 1. („Uredba o koncentracijama”).

1

(2)  SL C 366, 14.12.2013., str. 5.

2

---

DRUGI AKTI

Europska komisija

| 26.1.2022 | HR | Službeni list Europske unije | C 40/16 |
| --- | --- | --- | --- |

26.1.2022

HR

Službeni list Europske unije

C 40/16

---

Objava zahtjeva za registraciju naziva u skladu s člankom 50. stavkom 2. točkom (a) Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode

(2022/C 40/03)

Ova je objava temelj za podnošenje prigovora na zahtjev u skladu s člankom 51. Uredbe (EU) br. 1151/2012 Europskog parlamenta i Vijeća (1) u roku od tri mjeseca od dana ove objave.

JEDINSTVENI DOKUMENT

„Wrångebäcksost”

EU br.: PDO-SE-02413 – 14. ožujka 2018..

ZOI (X) ZOZP ( )

1.   Naziv (nazivi) [ZOI-ja ili ZOZP-a]

„Wrångebäcksost”

2.   Država članica ili treća zemlja

Švedska

3.   Opis poljoprivrednog ili prehrambenog proizvoda

3.1.   Vrsta proizvoda

Razred 1.3. Sirevi

3.2.   Opis proizvoda na koji se odnosi naziv iz točke 1.

„Wrångebäcksost” naziv je polutvrdog sira proizvedenog toplinskom obradom punomasnog kravljeg mlijeka iz ekološkog uzgoja.

„Wrångebäcksost” ima sljedeća svojstva:

Oblik: sir je cilindričnog oblika, promjera od 30 do 45 cm i visine od 10 do 18 cm.

Masa: od 8 do 13 kg.

Razdoblje zrenja: najmanje 9 mjeseci.

Površina: kora od bakterija površinskog „maza”.

Boja:

površina: narančasta do hrđavocrvena s tamnosmeđim tonovima. Boja ovisi o starosti;

površina reza: žućkasta. Boja ovisi o godišnjem dobu i zrenju, od svijetle žućkastobež boje do svijetložute s potezima narančaste.

Tekstura: površina reza je uglavnom kompaktna, uz mjestimične rupe.

Konzistencija: čvrsta i kremasta s kristalićima.

Miris: blago kiselkast s notama mirisa staje i mlijeka.

Okus: pun i kompleksan s dugotrajnim naknadnim okusom, s naznakama umamija i staje, izraženom slanoćom i ponešto slatkoće.

Konzistencija pri konzumaciji: topiva.

Udio vlage: 34–38 %

Udio masti: 34–38 %

Mast u suhoj tvari: 55–60 %

Udio bjelančevina: 21–24 %

Udio soli: 1,7–2,1 %

Hlapljive karboksilne kiseline: 14–27 mmol/kg

Slobodne aminokiseline: 32–46 g/kg

Omjer oleinske kiseline i palmitinske kiseline: 0,8–0,9

3.3.   Hrana za životinje (samo za proizvode životinjskog podrijetla) i sirovine (samo za prerađene proizvode)

Hrana za mliječne krave ključna je za dobivanje tipičnih svojstava sira „Wrångebäcksost”. Ljeti, od 15. travnja do 15. listopada, krave žive na otvorenom. Tijekom tog razdoblja hrana za životinje sastoji se uglavnom od trave i bilja s pašnjaka regije Guldkroken. Pašnjaci se većinom sastoje od kultiviranih travnjaka i ponešto prirodnih pašnjaka.

U razdoblju kad na pašnjacima nema dovoljno trave za prehranjivanje životinja, krave se hrane mješavinom silaže, slame, žitarica (ječam (Hordeum vulgare), zob (Avena sativa) i pšenica (Triticum aestivum)), stočnog boba/boba (Vicia faba), pogačâ od sjemenki uljane repice (Brassica napus), minerala, soli i vapna.

Travnjaci se zasijavaju mješavinom sjemena za livade (bijela djetelina (Trifolium repens), mačji repak (Phleum pratense), livadna vlasulja (Festuca pratensis), engleski ljulj (Lolium perenne), nacrvena vlasulja (Festuca rubra), livadna vlasnjača (Poa pratensis), radič (Cichorium intybus), kim (Cuminum cyminum) i uskolisni trputac (Plantago lanceolata)), a livade na oranicama mješavinom sjemena koja sadrži crvenu djetelinu (Trifolium pratense), bijelu djetelinu (Trifolium repens), lucernu (Medicago sativa), mačji repak (Phleum pratense), livadnu vlasulju (Festuca pratensis) i engleski ljulj (Lolium perenne).

Travnjaci se održavaju od šest do osam godina, a livade na oranicama od tri do pet godina prije ponovnog zasijavanja. Duga razdoblja ugara omogućuju klijanje sjemena koje se nalazi u tlu i sjemena koje vjetar donese iz okolnih područja. To znači da se sastav vrsta bilja na travnjacima i livadama iz godine u godinu mijenja. Tu promjenu dodatno potiče i kombinacija vrsta tla i njihovih različitih sposobnosti zadržavanja vode. Stoga sastav vrsta, osobito na travnjacima, postepeno počinje sličiti sastavu vrsta na prirodnim pašnjacima.

Najmanje 85 % koncentrata i grube krme mora biti proizvedeno na definiranom zemljopisnom području. Uvezena hrana za životinje smije se upotrebljavati samo u slučaju ekstremnih vremenskih uvjeta zbog kojih može doći do nestašice hrane za životinje proizvedene na poljoprivrednim gospodarstvima.

„Wrångebäcksost” pravi se od svježeg nepasteriziranog punomasnog kravljeg mlijeka iz ekološkog uzgoja koje se proizvodi na području iz točke 4. Krave su uglavnom pasmine SLB i švicarske smeđe pasmine te njihovi križanci. Krave se muzu dvaput dnevno. Mlijeko se do upotrebe u sirani hladi. Mlijeko koje se koristi u proizvodnji sira „Wrångebäcksost” ne smije biti starije od 24 sata.

Značajke sira „Wrångebäcksost” rezultat su kvalitete mlijeka, a ne pasmine krava. Broj spora i bakterija trebao bi biti manji od 20 za enterokoke i manji od 50 za spore. Udio masti može biti od 3,8 do 4,4 %, a udio bjelančevina od 2,9 do 3,3 %, ovisno o godišnjem dobu, s tim da su najveći tijekom zime. Pri proizvodnji sira „Wrångebäcksost” omjer masti i bjelančevina trebao bi biti oko 1,15–1,30.

Udio slobodnih masnih kiselina, kao što su maslačna i kaprinska kiselina, zbog kojih se sir može užegnuti, mora biti nizak (3,0–3,5 mmol/10 kg) kako bi sir „Wrångebäcksost” mogao dozrijevati dovoljno dugo da dobije svoja tipična svojstva.

U proizvodnji „Wrångebäcksost” dopušteno je dodavati samo goveđe sirilo i mezofilne starter kulture. Sir „Wrångebäcksost” ne sadržava nikakve aditive osim kuhinjske soli (NaCl).

3.4.   Posebni proizvodni postupci koji se moraju provesti na određenom zemljopisnom području

Svi koraci, od ispaše i proizvodnje mlijeka do sirenja moraju biti provedeni na definiranom zemljopisnom području iz točke 4.

3.5.   Posebna pravila za rezanje, ribanje, pakiranje itd. proizvoda na koji se odnosi registrirani naziv

–

3.6.   Posebna pravila za označivanje proizvoda na koji se odnosi registrirani naziv

–

4.   Sažeta definicija zemljopisnog područja

Područje proizvodnje sira „Wrångebäcksost” čini regija duž zapadne obale jezera Vättern, koja se tradicionalno naziva „Guldkroken”. Obuhvaća župe Grevbäck, Mofalla, urbani i ruralni dio župe Hjo te župe Norra i Södra Fågelås.

5.   Povezanost sa zemljopisnim područjem

Regija Guldkroken je izduljena ravnica između jezera Vättern na istoku i masiva Hökensås, izdanka gorja Tiveden, na zapadu. Većina regije sastoji se od otvorenog poljoprivrednog zemljišta.

Položaj regije Guldkroken uglavnom je povoljan za poljoprivredu. Masiv Hökensås daje zaklon od zapadnih vjetrova, a zbog blizine jezera Vättern, petog najvećeg jezera u Europi, temperature su umjerenije. Zbog toga je prosječna temperatura u regiji Guldkroken nešto viša od one u okolnim područjima (otprilike 6 °C). Slično tome, broj sunčanih sati je veći, a prosječna količina padalina malo manja (otprilike 500 mm, uz najveću količinu padalina sredinom i krajem ljeta, a najmanju sredinom zime).

Tlo se sastoji od različitih vrsta tla (glina, fini pijesak, mulj, pjeskovito tlo, mahovinasto tlo i černozem) zbog čega su uvjeti za poljoprivredu na pojedinim travnjacima i livadama na oranicama različiti. Toj raznolikosti doprinosi i otjecanje vode s masiva Hökensås, bilo na površini ili pod zemljom.

Zahvaljujući povoljnim prirodnim uvjetima za proizvodnju hrane za životinje i stočarstvo, u regiji Guldkroken danas se intenzivno proizvodi hrana za životinje za ekološku proizvodnju mlijeka (s oznakom KRAV), što je osnova za proizvodnju sira „Wrångebäcksost”.

Krajem srednjeg vijeka u regiji Guldkroken proizvodio se sir za samostane u selima Alvastra i Vadstena u provinciji Östergötland. Nakon reformacije proizvodnja mliječnih proizvoda postala je u prvom redu domaća djelatnost. Proizvodnja sira za prodaju počela je sredinom 19. stoljeća. Početkom 20. stoljeća u regiji Guldkroken postojalo je oko 15 sirana. Sirevi su često nosili naziv poljoprivrednog gospodarstva na kojem su proizvedeni. „Wrångebäcksost” je jedan od tih sireva, koji se izvorno proizvodio na mljekarskom gospodarstvu naziva Wrångebäck.

Komercijalna proizvodnja sira „Wrångebäcksost” prestala je 60-ih godina 20. stoljeća, a nastavljena je 2008. pod vodstvom sirara koji je u 60-ima bio odgovoran za proizvodnju tog sira. Tako se znanje i iskustvo povezano s proizvodnjom i preradom sira koje je taj sirar stekao od svojeg prethodnika i koje se od 1889. prenosilo s jednog proizvođača mliječnih proizvoda na drugog, moglo prenijeti na novu generaciju proizvođača. „Wrångebäcksost” se i dalje proizvodi u okviru obrtničke djelatnosti i prema tradicionalnoj recepturi.

Sir se preša pod sirutkom, a dozrijeva pri vlažnosti zraka od 90 do 94 %. U prva tri mjeseca sir dozrijeva na policama od jelovine uskih godova pri temperaturi od 14 do 15 °C. Prva tri tjedna sir se svakoga dana okreće i pere 5-postotnom slanom otopinom (NaCl) kao bi se potaknuo rast mikroorganizama na površini sira i površina zaštitila od nepoželjnog rasta plijesni. Nakon toga, sir se okreće i pere slanom otopinom triput tjedno tijekom naredna dva mjeseca.

Zrenje se nastavlja pri temperaturi od 10 do 11 °C i pri vlažnosti zraka od 90 do 94 %. U tom se razdoblju sir okreće i pere slanom otopinom jednom tjedno.

„Wrångebäcksost” dozrijeva do starosti od barem devet mjeseci. Tijekom zrenja masa sira smanji se za otprilike 12 – 14 %.

Zbog pranja slanom otopinom na siru se razvijaju bakterije površinskog „maza”, uključujući Brevibacterium linens ssp. Mnoge od tih vrsta bakterija specifične su za lokaciju i rastu na površini sira. Ti se mikroorganizmi prenose sa sira na sir tako što se mlađi sirevi peru otopinom kojom su prethodno oprani zreliji sirevi. Bakterije površinskog „maza” znatno utječu na miris i okus sira te su iznimno važne tijekom procesa zrenja kako bi sir „Wrångebäcksost” dobio svoja tipična svojstva.

Ta svojstva ovise i o ljudskim vještinama u upotrebi, iskorištavanju i upravljaju prirodnim uvjetima regije Guldkroken za proizvodnju hrane za životinje i mlijeka. Odabir mješavine sjemena za travnjake i livade na oranicama prilagođen je raznolikim uvjetima uzgoja u regiji Guldkroken, zahtjevima za certificiranje ekološke proizvodnje i činjenici da mliječna goveda trebaju dobru hranu kako bi proizvela visokokvalitetno mlijeko koje se može koristiti za proizvodnju sira „Wrångebäcksost”.

Visokokvalitetno mlijeko, dobro kontroliran proces proizvodnje sira i dobro prilagođena strategija zrenja preduvjeti su za dobar kapacitet zrenja i izrazito niske razine hlapljivih karboksilnih kiselina, karakteristične za sir „Wrångebäcksost”. Ti uvjeti omogućavaju i proteolizu i relativno visoku razinu deaminacije arginina, što siru „Wrångebäcksost” daje intenzivan miris.

Zahvaljujući odgovarajućoj visokokvalitetnoj hrani za mliječna goveda, sir „Wrångebäcksost” ima idealan omjer oleinske i palmitinske kiseline koji mu pruža i karakterističnu kremastu strukturu i zbog kojeg je u organoleptičkim analizama opisan kao „topljiv”.

Svojstva sira „Wrångebäcksost” znatno se razlikuju od svojstava tradicionalnih polutvrdih europskih sireva proizvedenih od toplinski obrađenog mlijeka. Svojstva su rezultat dobro integriranih proizvodnih procesa, od proizvodnje hrane za životinje do dozrijevanja sira, koji se temelje na staroj obrtničkoj tradiciji.

Upućivanje na objavu specifikacije

(članak 6. stavak 1. drugi podstavak ove Uredbe)

https://www.livsmedelsverket.se/globalassets/produktion-handel-kontroll/livsmedelsinformation-markning-halsopastaenden/skyddade-beteckningar/2017-01461-34-ansokan_wrangebacksost_2020_06_14.pdf

---

(1)  SL L 343, 14.12.2012., str. 1.

---

| 26.1.2022 | HR | Službeni list Europske unije | C 40/20 |
| --- | --- | --- | --- |

26.1.2022

HR

Službeni list Europske unije

C 40/20

---

Objava obavijesti o odobrenju standardne izmjene specifikacije proizvoda za naziv u sektoru vina iz članka 17. stavaka 2. i 3. Delegirane uredbe Komisije (EU) 2019/33

(2022/C 40/04)

Ova obavijest objavljuje se u skladu s člankom 17. stavkom 5. Delegirane uredbe Komisije (EU) 2019/33 (1).

OBAVIJEST O STANDARDNOJ IZMJENI KOJOM SE MIJENJA JEDINSTVENI DOKUMENT

„Almansa”

PDO-ES-A0044-AM04

Datum obavijesti: 26. listopada 2021..

OPIS I RAZLOZI ODOBRENE IZMJENE

1.   Terminologija koja se upotrebljava za analitičke parametre neprevrelog šećera usklađuje se s važećim zakonodavstvom.

Opis:

analitički parametar „neprevreli šećer” preimenovan je u „ukupni šećeri izraženi kao fruktoza i glukoza” u skladu s člankom 20. Provedbene uredbe Komisije (EU) 2019/34 od 17. listopada 2018., u kojem se propisuje određivanje ukupnih šećera izraženih kao fruktoza i glukoza.

Mijenja se točka 2.1. specifikacije proizvoda, ali to ne utječe na jedinstveni dokument.

Riječ je o standardnoj izmjeni jer se njome prilagođava terminologija za fizikalna i kemijska svojstva, a ne mijenja se konačan proizvod. Proizvod zadržava svojstva i profil opisane u odjeljku Opis povezanosti, koji proizlaze iz međudjelovanja prirodnih i ljudskih čimbenika. Stoga ta izmjena nije obuhvaćena nijednom od kategorija predviđenih člankom 14. stavkom 1. Uredbe (EU) 2019/33.

Razlog:

bilo je nužno navesti kako se izražava sadržaj šećera u vinima.

2.   Revizija analitičkih parametara

Opis:

unose se sljedeće izmjene: smanjenje kiselosti i ograničenja boje za crna vina.

Vrste vina isto se tako mijenjaju u sljedeće: suha bijela i ružičasta vina, suha crna vina, polusuha, poluslatka i slatka vina te kvalitetna pjenušava vina.

Mijenjaju se točka 2. specifikacije proizvoda i točka 4. jedinstvenog dokumenta.

Riječ je o standardnoj izmjeni jer ne podrazumijeva nikakve izmjene konačnog proizvoda. Proizvod zadržava svojstva i profil opisane u odjeljku Opis povezanosti, koji proizlaze iz međudjelovanja prirodnih i ljudskih čimbenika. Stoga ta izmjena nije obuhvaćena nijednom od kategorija predviđenih člankom 14. stavkom 1. Uredbe (EU) 2019/33.

Razlog:

ukupna kiselost smanjena za 0,5 g/l. Posljednjih su godina porasle prosječne temperature, što je dovelo do općeg smanjenja kiselosti kod svih sorti grožđa. Zbog toga vina imaju niže razine ukupne kiselosti, koje se dodatno smanjuju u duljem razdoblju odležavanja u bačvi zbog taloženja soli iz vinske kiseline. Zato je nužno prilagoditi fizikalno-kemijske parametre.

Niže najmanje ograničenje boje za crna vina: na proizvodnom području oznake izvornosti „Almansa” postoje različite sorte grožđa. S jedne strane Garnacha Tintorera prirodno daje vina vrlo visokog kromatskog potencijala, a s druge strane Monastrell i Garnacha Tinta daju nježna vina srednjeg intenziteta boje. Općenito gledano, na tržištima je u posljednjem desetljeću postojala potražnja za voćnijim jednosortnim vinima, koja odgovaraju novim generacijama potrošača koje se tek upoznaju s kulturom vina. Enolozi u svakoj vinariji moraju imati alate neophodne za proizvodnju vina privlačnih nacionalnom i međunarodnom tržištu koja istodobno zadržavaju svojstva našeg proizvodnog područja i sorti.

Zbog sniženja najmanjeg ograničenja intenziteta boje kod crnih vina kvaliteta ne pada. Štoviše, time se proširuje raspon mogućnosti koje nude različite sorte grožđa s tog područja, pa su proizvedena vina profinjenija, složenija i privlačnija.

3.   Redefiniranje organoleptičkih svojstava

Opis:

mijenjaju se organoleptički opisi pojedinih vrsta vina.

Mijenjaju se točka 2.2. specifikacije proizvoda i točka 4. jedinstvenog dokumenta.

Riječ je o standardnoj izmjeni jer se njome prilagođavaju organoleptička svojstva kako bi se mogla bolje ocijeniti u senzorskoj analizi i jer ne podrazumijeva izmjenu proizvoda. Proizvod zadržava svojstva i profil opisane u odjeljku Opis povezanosti, koji proizlaze iz međudjelovanja okolišnih i ljudskih čimbenika. Stoga ta izmjena nije obuhvaćena nijednom od kategorija predviđenih člankom 14. stavkom 1. Uredbe (EU) 2019/33.

Razlog:

zbog provedbe norme UNE-EN-ISO 17065 pri provjeri specifikacije potrebno je izmijeniti organoleptički opis obuhvaćenih vina tako da se njihova svojstva mogu povezati s deskriptorima koje može ocijeniti panel za organoleptičko ocjenjivanje koji ispunjava kriterije utvrđene normom UNE-EN-ISO 17025.

4.   Prilagodba posebnih enoloških postupaka

Opis:

| — | uklanjaju se određeni enološki zahtjevi i povećava stopa za preradu crnog grožđa u vino kako prinos ne bi prekoračio 74 litre vina na 100 kilograma grožđa; za sorte bijelog grožđa zadržava se prinos od 70 litara vina na 100 kilograma grožđa, |
| --- | --- |

—

uklanjaju se određeni enološki zahtjevi i povećava stopa za preradu crnog grožđa u vino kako prinos ne bi prekoračio 74 litre vina na 100 kilograma grožđa; za sorte bijelog grožđa zadržava se prinos od 70 litara vina na 100 kilograma grožđa,

| — | zabranjuje se miješanje sorti bijelog i crnog grožđa, |
| --- | --- |

—

zabranjuje se miješanje sorti bijelog i crnog grožđa,

| — | postavljaju se ograničenja alkoholnog potencijala grožđa, |
| --- | --- |

—

postavljaju se ograničenja alkoholnog potencijala grožđa,

| — | zabranjuju se tehnike zagrijavanja za prisilnu ekstrakciju boje. |
| --- | --- |

—

zabranjuju se tehnike zagrijavanja za prisilnu ekstrakciju boje.

Mijenjaju se točke 3. i 5. specifikacije proizvoda i točka 5. jedinstvenog dokumenta.

Riječ je o standardnoj izmjeni jer ne podrazumijeva nikakve izmjene proizvoda. Proizvod zadržava svojstva i profil opisane u odjeljku Opis povezanosti, koji proizlaze iz međudjelovanja prirodnih i ljudskih čimbenika. Stoga ta izmjena nije obuhvaćena nijednom od kategorija predviđenih člankom 14. stavkom 1. Uredbe (EU) 2019/33.

Razlog:

kao i sve druge poljoprivredno-prehrambene industrije i sektor vina posljednjih godina doživio je tehnološki razvoj. Zahvaljujući tome enolozi su dobili nove alate za proizvodnju privlačnijih, održivijih i ekološki prihvatljivijih vina. Enološki postupci navedeni u specifikaciji u mnogočemu su zastarjeli i ne uzimaju se u obzir nove enološke tehnologije, nove vrste proizvodnje ni nove vrste vina koje su trenutačno tražene na tržištima. Ti enološki postupci obuhvaćaju potpunu fermentaciju šećera, određivanje minimalnog vremena maceracije, postavljanje ograničenja za temperature fermentacije te ograničenje ekstrakcije vina na 70 %, čime se poboljšava kvaliteta vina i od tehničara zahtijeva da izluče samo najbolje iz grožđa u svakoj seriji proizvoda. S obzirom na prethodno navedeno, enološki postupci moraju biti usmjereni na proizvodnju kvalitetnih vina kako bi znanje, iskustvo i sposobnost svakog tima tehničara pridonijeli primjeni najboljih tehnika usklađenih sa svojstvima vina koje obuhvaća oznaka podrijetla „Almansa” kako je utvrđeno u specifikaciji.

Povećanje prinosa sa 70 litara na 74 litre na 100 kilograma crnog grožđa temelji se na tome što neke sorte s ovog proizvodnog područja, (primjerice Monastrell, Cabernet, Garnacha i Merlot) daju mošt s koncentracijom polifenola vrlo visoke kvalitete kad se na njih primijeni nešto snažniji pritisak u prešama, no njega prema postojećim pravilima treba odbaciti kako se ne bi prekoračilo utvrđeno ograničenje.

Kvaliteta vina proizvedenih od nekih sorti sa ZOI-jem „Almansa” koje su manje bogate antocijanima i polifenolima poboljšala bi se tim povećanjem od 4 %, a dobivena vina imala bi veće koncentracije tih sastojaka.

Kad je riječ o zabrani miješanja crnog i bijelog grožđa, cilj je održati izražajnost i karakter crnih vina s našeg područja s obzirom na to da su visoka koncentracija boje, tanina i arome našeg crnog grožđa temeljno i razlikovno svojstvo naše oznake podrijetla. Stoga se smatra da ta vrsta miješanja narušava to svojstvo i udaljava nas od osnovnog razlikovnog čimbenika na kojem se temelji naša oznaka podrijetla jer uklanja jedno od naših najvažnijih obilježja.

Kad je riječ o potencijalnoj alkoholnoj jakosti grožđa, u enološkom se smislu pokazalo da je zrelost grožđa ključan čimbenik u proizvodnji kvalitetnih vina. Grožđe koje nakon berbe ima svojstva ispod utvrđenih ograničenja dat će vina čija kvaliteta ne odražava stvaran karakter naše oznake podrijetla, čime će se narušiti ugled i prestiž tog vinogradarskog područja.

Slično tomu, jedan je od ciljeva ove oznake podrijetla razlučiti naša vina od vina iz drugih područja. To ne bi bilo moguće bez pokušaja da iskoristimo puni potencijal našeg grožđa.

Kad je riječ o tehnikama zagrijavanja, razdoblje maceracije kože s moštom ključno je za ekstrakciju karakterističnih tvari svake sorte grožđa. Tehnikama koje se upotrebljavaju za ekstrakciju boje zagrijavanjem koža se ne čuva dovoljno dugo da bi se vina mogla prožeti mirisima i okusima kakvi se dobivaju tradicionalnom maceracijom. Daju vina dobre kvalitete, ali bez razlikovnog karaktera ZOI-ja „Almansa”. Zbog toga se ove tehnike zabranjuju.

5.   Dodavanje novih sorti vinove loze

Opis:

dodaju se dvije nove sorte: Macabeo za bijele sorte i Cabernet Franc za crne sorte.

Mijenja se točka 6. specifikacije proizvoda. To ne utječe na jedinstveni dokument jer su navedene sorte dodane kao sekundarne sorte.

Riječ je o standardnoj izmjeni kojom se omogućuje proizvodnja istih vrsta vina s istim svojstvima i profilom opisanima u odjeljku Opis povezanosti, koji proizlaze iz međudjelovanja prirodnih i ljudskih čimbenika. Stoga ta izmjena nije obuhvaćena nijednom od kategorija predviđenih člankom 14. stavkom 1. Uredbe (EU) 2019/33.

Razlog:

te su sorte već posađene na proizvodnom području ZOI-ja „Almansa” i daju vina koja zadržavaju svojstva utvrđena u specifikaciji za vina obuhvaćena ovom oznakom podrijetla, a njihovo je uvrštavanje opravdano na temelju trenutačne potražnje na tržištu.

6.   Preinaka dodatnih uvjeta (označivanje)

Opis:

mijenja se postotak sorte potreban kako bi se navela samo ta sorta. Brišu se i dva tradicionalna izraza („Superior” i „Rancio”).

Mijenjaju se točka 8. specifikacije proizvoda i točka 9. jedinstvenog dokumenta.

Riječ je o standardnoj izmjeni jer se njome ažurira zakonodavstvo i prilagođavaju primjenjivi zahtjevi. Tom se izmjenom omogućuje proizvodnja istih vrsta vina koje imaju ista svojstva kao i zaštićeni proizvod. Stoga ta izmjena nije obuhvaćena nijednom od kategorija predviđenih člankom 14. stavkom 1. Uredbe (EU) 2019/33.

Razlog:

postotak određene sorte vinove loze potreban kako bi se navela samo ta sorta mijenja se na 85 % u prvom odjeljku. Navedeno se stoga usklađuje s primjenjivim zakonodavstvom (članak 50. točka (a) podtočka i. Delegirane uredbe (EU) 2019/33). Dva tradicionalna izraza iz trećeg odjeljka brišu se jer se ne upotrebljavaju.

7.   Ažuriranje certifikacijskih tijela i važećeg zakonodavstva

Opis:

ažuriraju se popis ovlaštenih kontrolnih tijela i upućivanje na važeće propise EU-a.

Mijenjaju se točke 8. i 9. specifikacije proizvoda, ali to ne utječe na jedinstveni dokument.

Riječ je o standardnoj izmjeni jer se odnosi na ažuriranje popisa certifikacijskih tijela i važećeg zakonodavstva. Stoga ta izmjena nije obuhvaćena nijednom od kategorija predviđenih člankom 14. stavkom 1. Uredbe (EU) 2019/33.

Razlog:

ovu informaciju treba ažurirati.

JEDINSTVENI DOKUMENT

1.   Naziv(i)

Almansa

2.   Vrsta oznake zemljopisnog podrijetla

ZOI – zaštićena oznaka izvornosti

3.   Kategorije proizvoda od vinove loze

| 1. | Vina |
| --- | --- |

1.

Vina

| 5. | Kvalitetna pjenušava vina |
| --- | --- |

5.

Kvalitetna pjenušava vina

4.   Opis vina

1.   Suha bijela i ružičasta vina

SAŽET TEKSTUALNI OPIS

Bijela vina su lagana, umjerene alkoholne jakosti, od bljeđe žute do jače zlatnožute boje. Prevladavaju voćne note, ali mogu biti u kombinaciji s aromama drva i prepečenca. Dobra kiselost, svježi i voćni okusi. Mogu se pojaviti lagani okusi drva i prepečenca.

Ružičasta vina imaju boju u rasponu od boje jagode do boje maline ili lososa. Svježa su, lagana i srednje kisela. U ustima imaju razigran i voćan okus.

| * | Najveća ukupna alkoholna jakost unutar je zakonskih ograničenja utvrđenih relevantnim propisima EU-a. |
| --- | --- |

*

OPĆA ANALITIČKA SVOJSTVA

Najveća ukupna alkoholna jakost (u % vol.)

—

Najmanja stvarna alkoholna jakost (u % vol.)

11,5

Najmanja ukupna kiselost

4 grama po litri, izraženo kao vinska kiselina

Najveći sadržaj hlapljivih kiselina (u miliekvivalentima po litri)

10

Najveći ukupni sadržaj sumporova dioksida (u miligramima po litri)

180

2.   Polusuha, poluslatka i slatka bijela, ružičasta i crna vina

SAŽET TEKSTUALNI OPIS

Izgledom i mirisom nalikuju drugim suhim vinima dobivenima od iste sorte.

Okus je ujednačen u pogledu alkoholne jakosti, kiselosti i sadržaja neprevrelog šećera.

| * | Najveća ukupna alkoholna jakost unutar je zakonskih ograničenja utvrđenih relevantnim propisima EU-a. |
| --- | --- |

*

| * | Najveći ukupni sadržaj sumporova dioksida: 180 mg/l ako je ukupan sadržaj šećera veći od 5 g/l, izraženo kao fruktoza i glukoza, te ograničenje navedeno u zakonodavstvu ako je ukupan sadržaj šećera manji od 5 g/l, izraženo kao fruktoza i glukoza. |
| --- | --- |

*

OPĆA ANALITIČKA SVOJSTVA

Najveća ukupna alkoholna jakost (u % vol.)

—

Najmanja stvarna alkoholna jakost (u % vol.)

9

Najmanja ukupna kiselost

3 grama po litri, izraženo kao vinska kiselina

Najveći sadržaj hlapljivih kiselina (u miliekvivalentima po litri)

16,7

Najveći ukupni sadržaj sumporova dioksida (u miligramima po litri)

—

3.   Suha crna vina

SAŽET TEKSTUALNI OPIS

Intenzitet boje u rasponu je od srednjeg do visokog, s nijansama u rasponu od crvene do ljubičaste, purpurne, boje granata, trešnje ili rubina, pa i opeka-crvene.

Srednjeg do visokog intenziteta s čistim aromama, ali i aromama drva te prepečenca.

Srednjeg do visokog intenziteta, dobro uravnotežena i dobro strukturirana vina koja mogu imati karakterističan okus drva s natruhama prepečenca.

| * | Najveća ukupna alkoholna jakost unutar je zakonskih ograničenja utvrđenih relevantnim propisima EU-a. |
| --- | --- |

*

OPĆA ANALITIČKA SVOJSTVA

Najveća ukupna alkoholna jakost (u % vol.)

—

Najmanja stvarna alkoholna jakost (u % vol.)

12

Najmanja ukupna kiselost

4 grama po litri, izraženo kao vinska kiselina

Najveći sadržaj hlapljivih kiselina (u miliekvivalentima po litri)

11,7

Najveći ukupni sadržaj sumporova dioksida (u miligramima po litri)

150

4.   Kvalitetna pjenušava vina

SAŽET TEKSTUALNI OPIS

Imaju sitne i postojane mjehuriće, bijela su vina blijede do zlatne i sjajne nijanse, a ružičasta vina ružičaste nijanse do nijanse boje opeke. Arome su čiste i voćne. Vina „Reserva” imaju intenzivne arome. Uravnotežena u ustima, sa strukturom koja je lagana na nepcu.

| * | Najveća ukupna alkoholna jakost unutar je zakonskih ograničenja utvrđenih relevantnim propisima EU-a. |
| --- | --- |

*

OPĆA ANALITIČKA SVOJSTVA

Najveća ukupna alkoholna jakost (u % vol.)

—

Najmanja stvarna alkoholna jakost (u % vol.)

10

Najmanja ukupna kiselost

3,5 grama po litri, izraženo kao vinska kiselina

Najveći sadržaj hlapljivih kiselina (u miliekvivalentima po litri)

13,3

Najveći ukupni sadržaj sumporova dioksida (u miligramima po litri)

185

5.   Postupci proizvodnje vina

5.1.   
  Posebni enološki postupci

Poseban enološki postupak

Pri ekstrakciji mošta ili vina i njihovu odvajanju od komine treba primijeniti odgovarajući pritisak kako bi se osiguralo da prinos ne premašuje 74 litre vina na 100 kilograma crnog grožđa odnosno 70 litara vina na 100 kilograma bijelog grožđa.

Za proizvodnju crnih vina maceracija mora trajati najmanje 48 sati.

Nije dopušteno miješati sorte bijelog i crnog vina.

Drveni spremnici koji se upotrebljavaju za dozrijevanje moraju biti izrađeni od hrastovine, a njihov kapacitet mora biti usklađen s ograničenjima volumena utvrđenima važećim zakonodavstvom za upotrebu određenih tradicionalnih izraza.

Dozrijevanje u bačvama.

5.2.   
  Najveći prinosi

Bijele sorte iz račvastog uzgoja

7 860 kilograma grožđa po hektaru

55 hektolitara po hektaru

Crne sorte iz račvastog uzgoja

6 430 kilograma grožđa po hektaru

47,58 hektolitara po hektaru

Bijele sorte uzgajane u sustavu brajdi

11 430 kilograma grožđa po hektaru

80 hektolitara po hektaru

Crne sorte uzgajane u sustavu brajdi

10 000 kilograma grožđa po hektaru

74 hektolitra po hektaru

6.   Razgraničeno zemljopisno područje

Područje obuhvaća čestice i podčestice koje se nalaze u sljedećim općinama:

| — | Almansa |
| --- | --- |

—

Almansa

| — | Alpera |
| --- | --- |

—

Alpera

| — | Bonete |
| --- | --- |

—

Bonete

| — | Corral Rubio |
| --- | --- |

—

Corral Rubio

| — | Higueruela |
| --- | --- |

—

Higueruela

| — | Hoya Gonzalo |
| --- | --- |

—

Hoya Gonzalo

| — | Pétrola |
| --- | --- |

—

Pétrola

| — | Chinchilla: područje omeđeno sporednom cestom AB-402 (koja vodi od Horne do Venta de Alhame) koje s jedne strane graniči s općinama Pétrola i Corral Rubio, a s druge strane s općinama Bonete, Higueruela i Hoya Gonzalo. |
| --- | --- |

—

Chinchilla: područje omeđeno sporednom cestom AB-402 (koja vodi od Horne do Venta de Alhame) koje s jedne strane graniči s općinama Pétrola i Corral Rubio, a s druge strane s općinama Bonete, Higueruela i Hoya Gonzalo.

7.   Glavne sorte vinove loze

GARNACHA TINTORERA

MONASTRELL

VERDEJO

8.   Opis povezanosti

8.1.   
  Vina

Proizvodno područje oznake podrijetla „Almansa” nalazi se u prijelaznoj klimatskoj zoni. Vinogradi su smješteni na nizinskim područjima s propusnim tlima koja su bogata vapnencem, a siromašna hranjivim tvarima. Prosječna količina padalina je mala, 250 mm godišnje. Mala količina padalina, propusnost tla i slabi prinos omogućuju proizvodnju vina jake arome i intenzivne boje.

8.2.   
  Kvalitetna pjenušava vina

Ekstremne temperature i bogatstvo vapnenačkog tla omogućuju uzgoj odobrenih sorti, koje vinu daju zaokruženost i uravnoteženost. Slično tomu, zbog manjka padalina i velikog broja sunčanih sati dobiva se prirodna alkoholna jakost koja omogućuje proizvodnju vina utvrđenih razina alkoholne jakosti. Za proizvodnju pjenušavih vina upotrebljavaju se vina iz prethodnog odjeljka i to kao cuvée, pa se opis njihove povezanosti odnosi i na pjenušava vina.

9.   Osnovni dodatni uvjeti (pakiranje, označivanje, ostali zahtjevi)

Pravni okvir:

nacionalno zakonodavstvo

Vrsta dodatnog uvjeta:

dodatne odredbe u pogledu označivanja

Opis uvjeta:

za upotrebu naziva utvrđene i jedinstvene sorte vinove loze najmanje 85 % grožđa mora biti dobiveno od te sorte, što mora biti upisano u registre vina.

Poveznica na specifikaciju proizvoda

http://pagina.jccm.es/agricul/paginas/comercial-industrial/consejos_new/pliegos/Mod_AM04%20_ALMANSA_cc_20210423.pdf

---

(1)  SL L 9, 11.1.2019., str. 2.

---